Crima din Sectorul 2. Anchetatorii au descoperit noi detalii
- Cristian Raducanu
- 29 martie 2024, 15:10
Un bărbat din Sectorul 2 a semănăt teroare în rândul locatarilor din blocul în care locuia. Un individ în vârstă de 57 de ani a comis o crimă chiar sub ochii vecinilor. Pe fondul unui conflict mai vechi, bărbatul a ucis-o pe administratoarea imobilului, o femeie în vârstă de 56 de ani. Criminalul i-a aplicat victimei mai multe lovituri de cuțit.
Crimă în Sectorul 2
Vecinii au alertat poliția și echipajele de salvare. Din păcate, medicii sosiți la fața locului nu au mai putut face nimic pentru femeia respectivă. Cazul a ajuns pe biroul procurorilor de la Parchetul de pe lângă Tribunalul București.
Compartimentul de informare și relații publice al Parchetului a transmis că în cauza respectivă s-a dispus punea în mișcare a acțiunii penale pentru săvârșirea infracțiunii de omor.
"La data de 29.03.2024, procurorii Parchetului de pe lângă Tribunalul București au pus în mișcare acțiunea penală împotriva unui inculpat (un bărbat în vârstă de 57 de ani), cercetat pentru săvârșirea infracțiunii de omor".
Bărbatul și-a ucis victima cu 25 de lovituri de cuțit
În urma anchetei de la locul crimei și pe baza declarațiilor martorilor, anchetatorii au refăcut filmul crimei. Astfel, pe baza unui conflict mai vechi, inculpatul s-a înarmat cu un cuțit, după care s-a îndreptat spre incinta unde victima, administratora blocului, își desfășura activitatea.
"Din primele verificări s-a stabilit faptul că crima ar fi fost comisă în incinta spaţiului unde femeia îşi desfăşura activitatea, aceasta având calitatea de administrator al blocului. Cazul a fost preluat de către Parchetul de pe lângă Tribunalul Bucureşti, împreună cu Serviciul Omoruri – DGPMB, în vederea continuării cercetărilor şi stabilirii împrejurărilor în care s-a produs evenimentul", a anunțat Poliția Capitalei.
Bărbatul și-a ucis victima cu mai multe lovituri de cuțit aplicate în zona brațelor și în zona toraco-abdominalre. Loviturile i-au fost fatale femeii în vârstă de 57 de ani. Poliția a fost alertată de unul dintre cei doi martori oculari. De asemenea, la fața locului s-au deplasat și echipajele medicale care nu putut decât să constate decesul victimei.
Crimă cu 25 de lovituri de cuțit
Criminalul a fost depistat în imobil având asupra sa și arma crimei. Ulterior, trupul victimei a fost preluat de medicina legală și transportat la Institutul Mina Minovici. Raportul autopsiei a arătăt că femeia a fost înjunghiată de 25 de ori. Inculpatul a fost reținut pentru 24 de ore și cel mai probabil va fi prezentat instanței cu propunerea de arestare preventivă pentru următoarele 30 de zile.